Tya Arifin

Nurtria Wulandari "Tya" Arifin (lahir 22 Oktober 1994) merupakan seorang pelakon wanita Indonesia dan menantu tiri penyanyi Dato' Sri Siti Nurhaliza. Tya memulakan kerjaya lakonannya dalam filem Gending Sriwijaya pada tahun 2012 dan memulakan kerjaya muzik pada 2013 menerusi lagu "Bawalah Aku". Beliau juga berbakat dalam beatboxing dan aktif menjual jamu.

Kerjaya
Kerjaya lakonan Tya Arifin bermula pada 2011. Beliau ditawarkan berlakon dalam filem Gending Sriwijaya arahan Hanung Bramantyo lakonan bersama Julia Perez (allahyarhamah), Agus Kuncoro, Slamet Rahardjo dan Jajang C. Noer yang ditayangkan pada 10 Januari 2013.

Pada tahun 2013, beliau merakamkan single solo pertamanya bertajuk "Bawalah Aku" ciptaan Anang Hermansyah.

Tya membintangi dua sinetron dalam tahun 2015—Para Pencari Tuhan untuk siaran di SCTV dan Preman Pensiun untuk RCTI. Pada tahun 2016, beliau berlakon bersama Aiman Hakim Ridza dan Beto Kusyairy dalam telefilem Bidadari arahan Osman Ali yang disiarkan di slot Karya 12 Astro Citra, di mana beliau memegang watak Cendana. Tya turut merakamkan runut bunyi telefilem itu dengan judul sama.

Beliau mengacarakan rancangan In Love With Tya yang memfokuskan kehidupan dan kerjayanya, yang memulakan siaran di Naura bermula 8 April 2019.

Sebagai seorang usahawati, beliau menjual produk jamu yang diwarisi daripada nenek moyang beliau, di bawah jenama Mutyara Beauty.

Tya bakal muncul dalam filem penyiasatan, Misi Operasi X, memegang watak sebagai Fifi, kekasih Don Pedro, lakonan Ebi Kornelis. Filem ini turut dibintangi oleh Zaidi Omar, Radhi Khalid, Shareeta Selvaraj dan Adam Shahz.

Aktivisme
Pada Ogos 2019, Tya telah dilantik oleh Hospital Kuala Lumpur (HKL) sebagai Ikon Selebriti Penyusuan Ibu 2019. Beliau berkata mengenai pelantikannya: "Satu penghormatan dan kebanggaan buat diri saya apabila mendapat pengiktirafan itu. Pihak HKL tahu bagaimana perjalanan saya sebagai ibu yang gigih mahu menyusukan anak. Ia secara tidak langsung menjadi tanggungjawab besar buat saya untuk menyebarkan maklumat betul kepada umum,".

Kehidupan peribadi
Beliau berkahwin dengan ahli perniagaan Malaysia, Asyraf Khalid yang juga anak ketiga Khalid Mohamad Jiwa dan anak tiri Siti Nurhaliza pada 1 November 2015 dan dikurniakan seorang anak lelaki bernama Arif Jiwa yang dilahirkan pada 31 Mac 2017. Pasangan ini membahagikan masa mereka antara Jakarta, Indonesia dan Kuala Lumpur, Malaysia.

Pada Januari 2019, Tya mengumumkan menimang cahaya mata kedua. Pada 8 Mei, beliau dan suami, Asyraf dikurniakan cahaya mata kedua, iaitu anak perempuan sulung bernama Azzahra Jiwa, menjadikan pasangan ini mempunyai dua anak.

Filemografi

Filem

Sinetron

Telefilem

Televisyen

Teater

Diskografi

Anugerah dan pencalonan

Rujukan

Pautan luar
 
 

Kelahiran 1994
Orang hidup
Orang Indonesia berketurunan Melayu
Muslim Indonesia
Pelakon wanita Indonesia
Pelakon televisyen Indonesia
Pelakon filem Indonesia
Keluarga Siti Nurhaliza